open-index/open-wikipedia-markdown huggingface dataset:
Moderne nåtidsfugler

* ande- og hønsefugler
* moderne fugler

**Moderne nåtidsfugler** (Neognathae) består av alle andre grupper med fugler enn strutsefugler og tinamuer. Fellesnevneren hos disse artene er at de ikke har samme primitive trekk som gjør seg gjeldende hos primitive nåtidsfugler. 

## Evolusjon
Neornithes separerte i to linjer for cirka 98,4 (± 5,1) millioner år siden. Den ene førte til dannelsen av Neognathae (moderne nåtidsfugler), den andre til Paleognathae (primitive nåtidsfugler).

For omkring 89,8 (± 3,5) millioner år siden separerte Neognathae i to linjer. Den ene førte til dannelsen av Neoaves (moderne fugler), den andre ledet til Galloanserae (ande- og hønsefugler)..

## Fylogeni

### Etterkommertre
Kladogrammet under er i henhold til Jarvis *m.fl.* (2014), med noen kladenavn etter Yury *m.fl.* (2013).

### Inndeling
De nålevende fuglenes innbyrdes inndeling regnes ikke som endelig klarlagt, selv om det hersker enighet om de basale forgreningene i fuglenes stamtre. Inndelingen under følger HBW Alive og er i henhold til del Hoyo *et al.* (2016).

* Nåtidsfugler (Aves/Neornithes)
** Primitive nåtidsfugler (Paleognathae)
** Moderne nåtidsfugler (Neognathae)
*** Ande- og hønsefugler (Galloanserae)
**** Hønsefugler (Galliformes)
**** Andefugler (Anseriformes)
*** Moderne fugler (Neoaves)
**** Lappedykkere (Podicipediformes)
**** Flamingofugler (Phoenicopteriformes)
**** Tropikfugler (Phaethontiformes‎)
**** Solriksefugler (Eurypygiformes)
**** Mesitter (Mesitornithiformes)
**** Duefugler (Columbiformes)
**** Sandhøns (Pterocliformes)
**** Nattravnfugler (Caprimulgiformes)
**** Hoatzin (Opisthocomiformes)
**** Gjøkefugler (Cuculiformes)
**** Riksefugler (Gruiformes)
**** Trappefugler (Otidiformes)
**** Turakoer (Musophagiformes)
**** Lommer (Gaviiformes)
**** Pingviner (Sphenisciformes)
**** Stormfugler (Procellariiformes)
**** Storker (Ciconiiformes)
**** Pelikanfugler (Pelecaniformes)
**** Sulefugler (Suliformes)
**** Vade-, måse- og alkefugler (Charadriiformes)
**** Ugler (Strigiformes)
**** Kondorer (Cathartiformes)
**** Haukefugler (Accipitriformes)
**** Musfugler (Coliiformes)
**** Kurol (Leptosomiformes)
**** Trogoner (Trogoniformes)
**** Hornfugler (Bucerotiformes)
**** Råkefugler (Coraciiformes)
**** Spettefugler (Piciformes)
**** Seriemafugler (Cariamiformes)
**** Falkefugler (Falconiformes)
**** Papegøyefugler (Psittaciformes)
**** Spurvefugler (Passeriformes)

Tinamufugler (Tinamiformes) regnes ikke som en selvstendig orden, men inngår som en familie under strutsefugler (Struthioniformes). Seilerfugler (Apodiformes) regnes ikke som en selvstendig orden, men inngår som en familie under nattravner (Caprimulgiformes). Mer enn halvparten av alle fugler hører til spurvefuglene.

## Referanser




## Litteratur
* Josep del Hoyo and Nigel J. Collar et al. ''HBW and BirdLife International Illustrated Checklist of the Birds of the World''. Lynx Edicions, 2014, ISBN 978-84-96553-94-1

## Eksterne lenker
*
Dong Guotao

**Dong Guotao** (født 8. mars 1980 i Dandong i provinsen Liaoning i Folkerepublikken Kina) er en kinesisk, profesjonell fekter, som fekter i klassen kårde. Han representerte Kina under Sommer-OL 2008 i Beijing, der han ble nummer fire i lagkonkurransen.

## Referanser


## Eksterne lenker
*
Shanghai Stadion

**Shanghai Stadion** (kinesisk: 上海体育场, pinyin: *Shànghǎi Tǐyùchǎng*) er en idrettsarena i Shanghai i Folkerepublikken Kina. 

Den benyttes først og fremst til fotballkamper.  Topplaget Shanghai SIPG FC spiller her.

Stadionet ble bygget i 1997 og tar maksimalt 80 000 tilskuere (65 000 ved fotballkamper).

## Eksterne lenker
* 
* Shanghai-stadion  – World Stadiums
Bad Meets Evil

**Bad Meets Evil** er en amerikansk hiphop-duo fra Detroit, Michigan som består av rapperne Royce da 5'9" og Eminem. De er best kjent for å samarbeide om en selvtittuelert sang som var inkludert på Eminems debutalbum, *[[The Slim Shady LP]]*, i 1999 og deres tidlige bekjentskap med Dr. Dre og hans plateselskap, Aftermath Entertainment.

I 2011 utga gruppen albumet **, som blant annet inkluderer sangen «Lighters», hvor også Bruno Mars er med.

## Eksterne lenker
*
Craciformes

**Craciformes** (hokkofugler) er en biologisk gruppering av fugler som nå mangler støtte. Gruppen, som regnes som en undergruppe av Galloanserae, sammenfatter to familier; Cracidae (hokkoer) og Megapodiidae (ovnhøns). Nyere forskning har imidlertid funnet ut, at begge disse familiene naturlig inngår i gruppen hønsefugler (Galliformes).

## Fylogeni
Nåtidsfuglers basale klader basert på Sibley-Ahlquists taxonomi, inkludert Craciformes, som er en omdiskutert gruppe som nå mangler faglig støtte, og Mesitornithiformes.

## Referanser



## Eksterne lenker
*
Portimonense SC

**Portimonense Sporting Clube** er en portugisisk fotballklubb som ble stiftet i 1914. 

De rykket ned fra BWIN Liga i 2010/11-sesongen.

## Sesonger

## Referanser


## Eksterne lenker
*
Ishtar Terra

**Ishtar Terra**er et av de to høylandene på planeten Venus. Den er det minste av de to «kontinentene» og befinner seg på den nordlige halvkulen. Den er navngitt etter den akkadiske gudinnen Istar.

Størrelsen på dette området er omtrent mellom Australia og USA. På den østre spissen ligger den store fjellkjeden Maxwell Montes som er 11&nbsp;km høy, i overkant av 2&nbsp;km høyere enn Mount Everest. På den ene siden av denne fjellkjeden ligger et stort nedslagskrater med en diameter på 100&nbsp;km fylt med lava

Det finnes fire store fjellkjeder i Ishtar Terra; Maxwell Montes, Frejya Montes, Akna Montes og Danu Montes. 

## Eksterne lenker
* IRISP Research Projects
* WPT
* Funky Science
Afyonkarahisar

**Afyonkarahisar** (eller bare **Afyon**, tidligere *Karahisar-i Sahip*, *Afium-Kara-hissar* eller *Afyon Karahisar*) er en by og et distrikt i det vestlige Tyrkia. Den ligger om lag 250 kilometer sørvest for Ankara og hadde 173&nbsp;100 innbyggere i slutten av 2010. Byen er et betydelig jernbaneknutepunkt mellom Izmir og Ankara. Den er hovedby i provinsen Afyonkarahisar.

Byens navn var i antikken *Acroënus*. Det hadde den til den i 740. Etter at bysantinerne vant den arabiske beleiringen av byen, ble den omdøpt til *Nikopolis*, "seierssted". Seldsjukkene kalte den *Kara Hissar*, "det svarte slottet". Det nåværende navnet kommer av tillegget *afyon*, opium; byen har historisk sett vært et viktig sentrum for opiumshandel.

Tyrkias tiende president, Ahmet Necdet Sezer, kom fra Afyon.

## Referanser


## Eksterne lenker
*
Richard Olsen

**Richard Avani Ribe** (født **Richard Olsen**, 1958) er en norsk friidrettsutøver som har vunnet 7 norske mesterskap i sleggekast (1978-1983 samt 1988).

Olsen satte i løpet av sin karriere fem norske rekorder. I 1979 ble han første nordmann som kastet over 70 meter, da med Einar Brynemo som trener. Olsens siste rekord på 74,46, satt i Walnut, California 14. juni 1980, sto i hele 31 år før den ble forbedret av Eivind Henriksen i 2011. Richard Olsen deltok i EM i 1978 og 1982 samt VM i 1983, uten å kvalifisere seg til finalen. I 1983 ble han tildelt Kongepokalen.

Olsen representerte sin moderklubb Lyngdal IL fram til 1979, representerte IF Kamp-Vestheim de to neste årene og var medlem av Tønsberg FIK fra 1982 til 1986. Han avsluttet sin aktive karriere som medlem av IK Tjalve.

Olsen studerte i flere år økonomi i USA, først ved University of Texas at El Paso i El Paso, før han skiftet studiested til Southern Methodist University i Dallas. Han har vunnet det amerikansk studentmesterskapet i sleggekast.

## Medaljer i norske mesterskap

## Referanser




## Eksterne lenker
*
Gerónimo Barbadillo

**Gerónimo Barbadillo González** (født 29. september 1954 i Lima i Peru) er en tidligere peruansk fotballspiller.

Barbadillo debuterte som profesjonell fotballspiller med klubben Sport Boys Callao i 1972 da han var atten år gammel. I 1974 ble han overflyttet til Defensor Lima. I 1975 reiste Barbadillo til Monterrey i Mexico for å spille med klubben UANL Tigres, en klubb han scoret mer enn 60 mål for i de seks årene han spilte der. Barbadillo ble fort lagt merke til og blir husket som en legende.

Barbadillo flyttet deretter til Italia i 1982 for å spille for den italienske klubben Avellino, etter hans fantastiske prestasjoner under Verdensmesterskapet. Han spilte senere for klubben Udinese i 1985 og 1986. Barbadillo spilte for klubben UANL Tigres i Mexico, og for klubbene Avellino og Udinese som spiller i italiensk Serie A, samt for  under Verdensmesterskapet 1982. Barbadillo er nå pensjonert og er bosatt i Italia. 

## Referanser

## Eksterne lenker
*
Maxwell Montes

**Maxwell Montes** er en fjellkjede på planeten Venus og inneholder det høyeste punktet på planetens overflate.

Maxwell Montes ligger i høylandet Ishtar Terra på den nordlige halvkulen og er 11&nbsp;km høy. Fjellkjeden strekker seg rundt 6,4&nbsp;km over og øst for Lakshmi Planum og er rundt 835&nbsp;km lang og 700&nbsp;km bred. De vestlige helningene er svært bratte mens de østlige helningene skrår gradvis inn i Fortuna Tessera På grunn av høyden er det det kjøligste stedet på Venus' overflate (rundt 380&nbsp;°C), og også stedet med minst trykk (rundt 45&nbsp;bar).

## Referanser
Guominjun

**Guominjun** (tradisjonell kinesisk: 國民軍, forenklet kinesisk: 国民军, pinyin: *Guómínjūn*, Wade-Giles: *Kuominchun*), også kjent som **Nasjonalisthæren**, **KMC** eller **Nordvesthæren** (西北軍) var en militærklikk grunnlagt av krigsherrene Feng Yuxiang, Hu Jingyi og Sun Yue under Krigsherretiden i Kina. Den ble dannet da Feng forrådte Zhiliklikken under Andre Zhili-Fengtian-krig mot Fengtianklikken i 1924.  Guominjun okkuperte Beijing, tok Zhili-lederen Cao Kun til fange, og forviste den tidligere Qingkeiseren Puyi fra Den forbudte by.  

Guominjun var positivt innstilt til Sun Yat-sens Kuomintangregime (KMT) i Guangzhou. men den geografiske avstanden gjorde at de ikke kunne slå seg sammen. Guominjun var særpreget ved det at den indoktrinerte sine troppestyrker med kristendom, sosialisme og nasjonalisme. Den ivaretok også troppene med velferdstiltak og almenutdanning. Alt dette tilhørte sjeldenhetene den gang.

Guominjunstyrkene var svært handlekraftige, samspilte og dedikerte i kamp. Men de led under den svakhet at styrkene ikke var tallmessig sterke og hadde et stort område å ivareta.  

Guominjuns viktigste utenlandske støttespiller var Sovjetunionen. Tidligere hadde Sovjetunionen rivalisert med japanerne om innflytelse på Fengtianklikken. Men de var snare med å vende seg til Fengs styrker da de innså at dette var ideologisk mer akseptabelt for dem.

Sent i 1925 gikk Fengtiangeneralen Guo Songling over til KMC; dette gav støtet til Anti-Fengtian-krigen mot Zhang Zuolin. Guominjun var på vikende front helt til KMT begynte Nordekspedisjonen (1926–1927). Den slo seg sammen med Kuomintangs Nasjonale revolusjonshær for å beseire Fengtianstyrkene. 

I 1929 ble Feng stadig mer misfornøyd med Chiang Kai-sheks regime. Guominjun gikk til opprør, Sentralslettekrigen, i 1930. Men Feng le beseiret, og det som var igjen av militærklikken ble absorbert av KMT.
Aphrodite Terra

**Aphrodite Terra** er et av de to høylandene på planeten Venus, beliggende nær planetens ekvator. I størrelse er det omtrent som Afrika og mye større enn Ishtar Terra.

Overflaten er tilsynelatende ujevn og full av brudd, noe som antyder at der er store kompresjonskrefter. Det finnes også mange omfattende lavastrømmer. En rekke kanaler krysser dette terrenget, og noen av dem har en interessant bueform i seg. Aphrodite Terra inneholder også en rekke fjellkjeder, men de er bare halvparten så store som fjellene på Ishtar Terra.

Aphrodite Terra har to hovedregioner; Ovda Regio i vest og Thetis Regio i øst. Ovda Regio har rygger som går i to retninger og som antyder at kompressjonskreftene forekommer i flere retninger. Der er mørke regioner som tilsynelatende er stivnete lavastrømmer. Der er også en rekke sprekker hvor lavaen har strømmet opp gjennom overflaten og oversvømt det omliggende terrenget.
MY «Tysso»

**MY «Tysso»** er en motoryacht bygget i 1917 av båtbygger Ole Oma i hans båtbyggeri på Døso ved Leirvik, Stord. Hun ble bygget for Danmarks konsul i Bergen, Christian Magnus Kjær (1865–1935), til en avtalt pris på 4&nbsp;000 kr. Oma hadde tidligere drevet båtbyggeriet *Oma Boat Building* i Seattle og M/Y «Tysso»s design er basert på lystbåtene Oma fikk bygget i USA.

M/Y «Tysso» er 58 fot lang og 10 1/2 fot bred og bygget i eik og furu med overbygg i mahogni. Motoryachtens innredning ble bygget med tanke på størst mulig komfort, med salonger, soverom, kjøkken, w.c., mannskapslugar og et stort maskinrom med plass til en kraftig motor på 100 Hk. Malerarbeidet ble utført av J. Kattetvedt og K. Risan på Leirvik.

## M/Y «Aluminium»
Etter noen år som eier solgte båten til Glomfjord Smelteverk i Nordland. I den forbindelse ble styrehuset forlenget til den fasong det har idag. Etter at sinksmelteverket i Glomford ble kjøpt av staten på tvangsauksjon i 1924 ble motoryachten solgt videre til de store industribedriftene i Odda. Båten ble brukt som lystbåt og skyssbåt mellom Odda og Granvin. Tilreisende direktører, styremedlemmer kunne fra 1935 ta tog direkte til Granvin med Hardangerbanen. Det Norske Nitridaktieselskaps aluminiums­fabrikk i Tyssedal fikk driftsansvaret og båten fikk navnet M/Y «Aluminium».

## M/Y «Tysso»
Etter at A/S Tyssefaldene overtok drifts- og eieransvaret i 1949 ble båtens motor skiftet og innredningen modernisert. Båten endret nå også navn til M/Y «Tysso». Tidlig på 1960-tallet fikk M/Y «Tysso» ny lettbåt i mahogni, også den bygget av Ole Oma. Behovet for en passasjerbåt opphørte etterhvert og i 1987 ble båten solgt tilbake til Oma Baatbyggeri AS. I 1995 ble motorcruiseren solgt til Tysso AS i Norheimsund som ønsket å bruke motoryachten i reiselivssammenheng. Båten ble i 1997 oppført på Riksantikvarens liste over verneverdige fartøy. Norsk Vasskraft- og Industristadmuseum eier i dag M/Y «Tysso» og fartøyet har vært til restaurering ved Hardanger Fartøyvernsenter fra 2005. Sommeren 2009 ble båten sjøsatt ved Fartøyvernsenteret.

## Referanser


## Litteratur
* Gunnar Furre: *Fartøyvern*,  nr 7. 2003.

## Se også
* Tyssedal kraftanlegg
* Odda Smelteverk
* MS «Lindesnes»

## Eksterne lenker
* NVIM - M/Y Tysso - Båten for dei store
* NVIM - M/Y TYSSO er på sjøen igjen
* NVIM - Andelsbrev
* Oma Baatbyggeri AS
Ovda Regio

**Ovda Regio** er en region på planeten Venus som danner den vestlige delen av Aphrodite Terra. Bilder fra Magellan-sonden viser en kompleks overflate med strukturer som er flere generasjoner gamle. Et gjennomgående område av uregelmessige brede kupler og rygger og tilhørende krumlinjede daler ble oversvømmet av lava før de brøt sammen. Den sirkulære strukturen omgitt av mørke lavastrømmer i den vestlige delen av bildet er en kaldera, eller en stor grop etter kollapset vulkan.
Tellef Dahll

**Tellef Dahll** (født 10. april 1825 i Kragerø, død 17. juni 1893 i Morgedal) var en norsk geolog.

Han tok cand.min. i 1846 i Christiania og ble i 1850 bestyrer av Neskilens jerngruver ved Arendal. I 1861 ble han geschworner i vestre søndenfjeldske distrikt og i 1872 bergmester på samme sted. Etter at Norges geologiske undersøkelser ble grunnlagt i 1858, ledet han, sammen med Theodor Kjerulf, den geologiske kartlegginga av Norge. Først arbeidet han på Sørlandet og senere i Nord-Norge. Han oppdaget mellom annet apatittforekomstene i Bamble og etablerte Ødegården Verk, gull i Finnmark, kull på Andøya og nikkelforekomstene på Senja.

Han gav ut mange geologiske kart og vitenskapelige arbeider. Han representerte Bratsberg amt på Stortinget i 1865-1866.

## Bibliografi
* *Mineralogiske Iagttagelser omkring Arendal og Kragerø* (sm.m. David Forbes), i NMfN 8, 1855, s. 213–229
* *Profile durch die Gegend von Skien, Porsgrund und Langesund*, i NMfN 9, 1856, s. 306–333
* *Om Tellemarkens Geologie*, i NMfN 11, 1861, s. 137–172
* *Om Kongsbergs Ertsdistrikt* (sm.m. Th. Kjerulf), i NMfN 11, 1861, s. 173–207
* *Om Jernertsenes Forekomst ved Arendal, Næs og Kragerø* (sm.m. Th. Kjerulf), 1861
* *Geologisk Kart over det søndenfjeldske Norge omfattende Christiania, Hamar og Christiansands Stifter* (sm.m. Th. Kjerulf), 1866
* *Geologisk Kart over Det nordlige Norge*, 1879

## Referanser


## Eksterne lenker
* 
*
Agora (band)

**Agora** er et meksikansk progressiv metal-band, etablert i 1995.

## Diskografi
*1997: *Eternidad De Un Instante: Tercer Acto* 	
*2001: *Segundo Pasado* 	
*2005: *Zona De Silencio* 	
*2008: *Silencio Acústico* 	
*2011: *Regresa Al Vértigo*

## Medlemmer
;Nåværende
*Eduardo Contreras – vokal (1996- )	 
*Manuel Vázquez – gitar (1996- )		 
*Eduardo Carrillo – trommer(1996- )		 
*Sergio Aguilar – gitar (1998- )		 
*Daniel Villarreal – bassgitar (2004- )	
	 
;Tidligere
*Alejandro Romero – gitar (1996–1998)	 
*Gilberto Castellanos – vokal (1996–2000) 	  
*Pablo Lonngi – bassgitar (1998–2004)

## Eksterne lenker
* 
* 
*  Progarchives - Agora
*  Metal Storm - Agora
Anahí

**Anahí** (født **Anahi Giovanna Puente Portilla**, 14. mai 1983 i Mexico by) er en meksikansk skuespiller og sanger.

Anahí oppnådde internasjonal berømmelse etter å ha fått rollen som Mia Colucci i den populære meksikanske TV-serien *[[Rebelde]]*, og som medlem av den Latin Grammy-nominerte pop-gruppen RBD. Anahí har solgt over tre millioner album over hele verden som soloartist. I en alder av to år begynte Anahi sin karriere som skuespiller på det meksikanske TV-programmet *Chiquilladas*. Hun spilte i en rekke filmer som f.eks. *Nacidos para morir* og *Había una vez una estrella*. Hun var også stjerne i en rekke TV-serier. I 2001 fikk hun rollen som en fjorten år gammel jente ved navn Giovanna Luna i TV-serien *Primer Amor*, der hun blant annet spilte mot Kuno Becker og Mauricio Islas.

## Diskografi
### Album
* 1992 – *[[Anahí (album)|Anahí]]*
* 1996 – *[[Hoy es mañana]]*
* 1997 – *[[Anclado en mi corazón]]*
* 2000 – *[[Baby Blue]]*
* 2009 – *[[Mi Delirio (album)|Mi Delirio]]*

### EP-er
* 2010 - *Alérgico (Fan Edition) - EP*

### Samlingsalbum
* 2005 – *[[Antología]]*
* 2006 – *[[Una rebelde en solitario]]*
* 2007 – *[[Antes de ser rebelde]]*

### Singler
* 1996: «Descontrolándote»
* 1996: «Corazón de bombón»
* 1996: «Por volverte a ver»
* 1996: «No me comparen»
* 1997: «Anclado en mi corazón»                                                                   
* 1997: «Escándalo»
* 1997: «Salsa reggae»
* 2000: «Primer amor» 
* 2001: «Superenamorándome»
* 2001: «Juntos» (med Kuno Becker) 
* 2001: «Desesperadamente sola»
* 2001: «Tu amor cayó del cielo»
* 2009: «Mi delirio»
* 2010: «Quiero»
* 2010: «Me hipnotizas»
* 2010: «Alérgico» (med Noel Schajris)
* 2011: «Para Qué»
* 2011: «Dividida»
* 2011: «Click»
* 2013: «Absurda»

### Promosjonelle singler
* 2009: «Te puedo escuchar»
* 2009: «Él me mintió
* 2009: «Hasta que llegues tú»
* 2010: «Aleph»
* 2011: «Rendirme en tu amor» (med Carlos Ponce)

### Turnéer
* 2009: Anahí Promo Tour
* 2009-2011: Mi Delirio World Tour

## Referanser


## Eksterne lenker
* 
*
Moonwalker

***Moonwalker*** er en amerikansk musikalfantasy og eventyrfilm fra 1988 med Michael Jackson i hovedrollen. Filmen består av flere kortfilmer og musikkvideoer som er sydd sammen til en helhetlig spillefilmantologi. Flere av kortfilmene er lengre versjoner av videoene fra Michael Jacksons album *[[Bad (album)|Bad]]*, blandet med mer sjeldne klipp fra Jackson 5 og diverse konsertopptak. Filmen er oppkalt etter Michaels danseteknikk kjent som Moonwalk som ble en av hans varemerker på 1980-tallet. Joe Pesci, Mick Jagger, Sean Lennon og Elizabeth Taylor har mindre biroller. Regi er ved Jerry Kramer. 

Filmens fantastiske elementer er inspirert av Walt Disney.
## Om filmen

### Anmelderne
''Aftenpostens'' anmelder mente historien var tynn og at den var for spesiell til å være en vellykket barnefilm, og at den passet best for fans av Jackson.

### Priser
*Moonwalker* ble nominert til Oscar for beste spesial effekter og en Grammy for beste musikk. Brandon Quintin Adams vant en Young Artist Award for sin rolle i filmen.

## Rollebesetning
* Michael Jackson
* Joe Pesci – Frankie "Mr. Big" LiDeo
* Kellie Parker – Katie
* Sean Lennon – Sean
* Brandon Quintin Adams – Zeke "Baby Bad" Michael (Smooth Criminal)/Kid MJ (Badder)

## Referanser


## Eksterne lenker
*
Belinda (sanger)

**Belinda** (født 15. august 1989 i Madrid, Spania) er en meksikansk sanger, låtskriver og skuespiller som tre ganger har blitt nominert til latinsk Grammy Award.

Belinda ble født i august 1989, av en spansk far, Ignacio Peregrín, og en fransk mor, Belinda Schull. Hun har en yngre bror ved navn Ignacio Peregrin som eide flere fabrikker i Mexico. Familien flyttet til Mexico by da Belinda var fire år gammel, og har bodd der siden da. Allerede i svært tidlig alder viste Belinda et utrolig talent for sang, skuespill og hun lagde sine egne hjemmevideoer der hun skrev og filmet seg selv. Da hun var 10 år gammel, spilte hun i sin første TV-serie, som het *¡Amigos X Siempre!*.

Den 18. oktober 2007 vant Belinda to priser: årets video for *Bella Traición* og beste soloartist på MTV Video Music Awards Latinoamérica. Belinda ble nominert i to forskjellige kategorier under Latin Grammy Awards i 2007, som ble avholdt den 8. november 2007.

## Referanser


## Eksterne lenker
* 
*
Luleå sentralstasjon

**Luleå sentralstasjon** eller **Luleå C** er en jernbanestasjon i Luleå kommune i Sverige. Den blir betjent av fjerntog til Narvik og til Stockholm. Stasjonsbygningen ble tatt i bruk 1887.

|}

## Eksterne lenker
* Om stasjonen på stationsinfo.se
* Sveriges Järnvägsstationer avsnitt L
Mahasti

**Mahasti** (født som **Eftekhar Dadehbala** 16. november 1946, død 25. juni 2007 i hennes hjem i Santa Rosa i California) var en legendarisk persisk sanger og diva. Hun var den yngre søsteren til sangeren Hayedeh. 

Eftekhar Dadehbala var en iransk sanger. Hennes far var fra Tabriz i Sør-Aserbajdsjan og hennes mor fra Rasht i Nord-Iran. Hun var yngre søster av en sanger som ble kjent under artistnavnet Hayedeh. Mahasti og hennes stemme ble oppdaget av maestro Parviz Yahaghi, en iransk komponist og fiolinist. Mahasti var blant en gruppe sangere som begynte sin karriere på det tradisjonelle persiske radioprogrammet Gol ha dere Rangârang i 1963. 

Mahasti har arbeidet sammen med noen av de mest kjente iranske komponistene, som Parviz Yahaghi, Habibollah Badiei, Homayoon Khorram, Asadollah Malek, Anooshiravan Rohani, Jahanbakhsh Pazooki, Hasan Shamaeizadeh, Mohammad Heidari, Jamshid Sheibani, Sadegh Nojooki, Manoochehr Cheshmazar og enkelte yngre komponister som for eksempel Bijan Mortazavi, Faramarz Aasef, Mehrdad Asemani og Shadmehr Aghili. I 1978, like før utbruddet av den iranske revolusjonen, emigrerte Mahasti til Storbritannia, og deretter til USA, hvor hun bble boende resten av livet. 

I mars 2007 kunngjorde Mahasti offentlig at hun hadde kjempet mot kreft i tykktarmen i fire år.  Mahasti ble gravlagt ved Westwood Village Memorial Park Cemetery i Westwood i California 29. juni 2007, samme kirkegård hvor hennes søster Hayedeh ble gravlagt.

## Referanser


## Eksterne lenker
* 
* 
*
Bao Yingying

**Bao Yingying** (født 6. november 1983 i Qidong i provinsen Jiangsu i Folkerepublikken Kina) er en kinesisk, profesjonell fekter, som fekter i klassen sabel. Hun representerte Kina under Sommer-OL 2008 i Beijing, der hun nådde kvartfinalen individuelt, og tok sølv i lagkonkurransen.

## Eksterne lenker
*
Hayedeh

**Hayedeh**  (persisk: هایده, født Ma'soumeh Dadehbala; 1942–1990) var en persisk sanger med utpreget kontraaltstemme.

## Biografi
Hayedehs musikalske karriere strakte seg over mer enn tjue år, og to tiår etter hennes død, regnes hun som en av de mest innflytelsesrike persiske vokalister i det 20. århundre. Hayedeh var en eldre søster av en annen berømt persisk musiker, Mahasti. Hayedehs profesjonelle karriere som sanger begynte i 1968 i en alder av tjueseks år, som sanger av tradisjonell persisk musikk på radioprogrammet Golhaa-yeh Rangarang (På norsk: fargerike blomster) som gikk på Teheran Radio og ble regissert av Davoud Pirnia. 

Hayedeh studerte musikk sammen med den berømte persiske fiolinisten og komponisten Ali Tajvidi. Hayedeh utførte arbeider med Golha Orchestra på Radio Teheran i 1968. Hayedeh bodde i Los Angeles fra 1982 frem til hun døde i januar 1990. Veksten i det persiske samfunnet i Sør-California på grunn av det økende antallet mennesker som forlot Iran etter den iranske revolusjonen styrket Hayedeh sin musikalske karriere på 1980-tallet. Heyedeh ga ut mange suksessfulle album i løpet av denne tiden.

Hayedeh kritiserte Irans regime, og hun var en tilhenger av et monarki i hjemlandet. Hayedeh var gift og skilt tre ganger og hadde tre barn som heter Kamran, Keyvan og Noushin Nouri og alle er bosatt i USA. Hennes eldste barnebarn Soheil er den førstefødte sønnen til Keyvan Nouri, og arbeider som komponist i Los Angeles. 

Lørdag 20. januar 1990, dagen etter en av hennes konserter på Casablanca Club i San Francisco, California, døde Hayedeh av et hjerteinfarkt i en alder av 47 år. Hayedeh hadde klaget over ubehag siden morgenen, men hennes lege i Los Angeles hadde forsikret henne om at det var ingenting alvorlig som feilte henne. Hayedeh hadde en lang historie med hjerteproblemer, diabetes og hypertensjon. Hun hadde også en historie med alkohol- og narkotikamisbruk bak seg. Hennes far var også en diabetiker som døde av et hjerteinfarkt. Hennes to eldre brødre døde også av hjerterelaterte problemer.

Hayedeh ble gravlagt ved Westwood Village Memorial Park Cemetery i Los Angeles, California. Hennes begravelse ble fulgt av tusenvis og de fleste av de persiske sangere og underholdere som bodde i eksil. Hayedeh sist ble intervjuet en uke før hun døde. Bladet som hadde intervjuet ble løslatt dagen etter hennes død, og ble en bestselger. 

I 2009 laget Pejman Akbarzadeh en dokumentarfilm om Hayedeh.

## Referanser


## Eksterne lenker
* 
* 
* 
* Hayedeh Documentary Project
* Hayedeh sin første sang AZADEH (1968)
Det liberale parti (Sør-Korea)

**Det liberale parti** (hangul: , hanja: , mr: Chaju-tang) var et konservativt og antikommunistisk politisk parti i Sør-Korea.

I en tale den 15. august 1951 gjorde president Syngman Rhee det klart at han ønsket å organisere et politisk parti før presidentvalget året etter. Rhee bad Yi Bum-seok, dengang ambassadør i Kina, om å etablere partiet. Yi tok utgangspunkt i den sterke organisasjonen til Koreas nasjonalistiske ungdomsforbund og innlemmet Koreas borgerråd, Koreas arbeiderforbund, Bondeforbundet og Koreas koneråd som midlertidige sideorganisasjoner i Det liberale parti. Syngman Rhee fungerte som partiets formann frem til han ble tvunget til å gå av som president i 1960. Under Rhees styre hadde Det liberale parti høy oppslutning.

Partiet stilte ingen kandidater ved valgene i 1963, og man greide ikke å få noen valgt i 1967. Omkring 1970 forsvant den gjenværende aktiviteten i partiet. Deler av Det liberale parti gikk inn i Det demokratisk-republikanske parti ledet av Park Chung-hee.

## Referanser
Tan Xue

**Tan Xue** (født 30. januar 1984 i Tianjin) er en kinesisk, profesjonell fekter, som fekter i klassen sabel. Hun har sølv fra Sommer-OL 2004 og Sommer-OL 2008.

## Referanser


## Eksterne lenker
*
Su Wanwen

**Su Wanwen** (født 2. oktober 1982 i Guangzhou) er en kinesisk, profesjonell fekter, som fekter i klassen florett. Hun representerte Kina under Sommer-OL 2008 i Beijing, der hun ble slått ut i tredje runde.
## Referanser


## Eksterne lenker
*
Harald Stenerud

**Harald Stenerud** (født 10. mai 1897 i Moss, død 5. februar 1976 i Bergen) var en norsk friidrettsutøver og en av Norges fremste kastere på slutten av 1920-tallet. 

Under OL i 1928 tok Stenerud en noe overraskende 4.-plass i diskos med ny personlig rekord, 45,80. Etter hjemkomsten fra OL klarte han 47,28 i et ekstrakast under et stevne på Bislett, bare 4 cm kortere enn Clarence Housers vinnerresultat fra OL. I 1929 forbedret han den norske diskosrekorden til 47,20, også det på Bislett. 

Stenerud ble norsk mester i diskos to ganger, i 1928 og 1931, i tillegg tok han to sølv og to bronsemedaljer i NM.

I sleggekast ble han norsk mester hele sju ganger, 1928-1931 og 1933-1935, i tillegg tok han to sølv og en bronse. Han satte norsk rekord i slegge to ganger. Under OL i 1928 fikk han en relativt beskjeden 17.-plass i slegge. Dagen før sitt tidligere nevnte ekstrakast i diskos på 47,20 fikk han full klaff i sleggeringen. Han fikk opp et kast på 50,39 – en forbedring av den norske rekorden på over 3,5 meter. Bare fem kastere i verden kastet lengre enn Stenerud dette året, og hans norske rekord ble stående i 21 år.

Harald Stenerud var bosatt i Bergen og var medlem av TIF Viking. Han var lokomotivfører av yrke.

## Medaljer i norske mesterskap

## Referanser




## Eksterne lenker
*
Ndalu de Almeida

**Ndalu de Almeida** (født 1977) er en forfatter fra Angola som skriver under pseudonymet **Ondjaki**. Han skriver dikt, barnebøker, noveller, romaner, drama og manuskript til filmer. 

Ondjaki studerte sosiologi ved Universitetet i Lisboa, og skrev sin artikkel til avgangseksamenen om den angolanske forfatteren Luandino Vieira. Hans litterære debut kom i 2002 med *Novella O Assobiador* (The Whistler), som ble fulgt opp med hans memoarer fra barndommen Bom dia camaradas (God morgen, kamerater) som kom ut i 2003. Per 2010 har Almeida utgitt fire romaner, tre novellesamlinger, to diktsamlinger og tre barnebøker. Hans bøker har blitt oversatt til flere språk blant annet fransk, spansk, italiensk, tysk, engelsk, kinesisk og svensk.
## Referanser


## Eksterne lenker
* 
*
Kirschau

**Kirschau** (oversorbisk: *Korzym*) er en bydel i bykommunen Schirgiswalde-Kirschau i Landkreis Bautzen i den sørøstlige delen av Fristaten Sachsen. Frem til 1. januar 2011 var Kirschau også en selvstendig kommune, og en del av forvaltningsfellesskapet Schirgiswalde.

Kirschau var en del av Kreis Bautzen (1952–1990), Landkreis Bautzen (1990–1994) og Landkreis Bautzen (1994–2008), før den i 2008 ble en del av den nåværende Landkreis Bautzen.
Li Na (fekter)

**Li Na** (født 9. mars 1981 fra Dandong i provinsen Liaoning i Folkerepublikken Kina) er en kinesisk, profesjonell fekter som fekter i klassen kårde. Hun representerte Kina under Sommer-OL 2008 i Beijing, der hun ble nummer 4. Hun har også bronse fra lagkonkurransen i 2000.

## Eksterne lenker
*
Zhong Weiping

**Zhong Weiping** (født 23. oktober 1981 i Shanghai) er en kinesisk, profesjonell  kårdefekter. Hun representerte Kina under Sommer-OL 2008 i Beijing, der hun ble slått ut i første runde.

## Eksterne lenker
*
Yangban

**Yangban** (hangul: , hanja: , romanisering: *yangban*, revidert romanisering: *yangban*) var tittelen til medlemmene av den herskende klassen, eller adelen, i Joseon-Korea. Yangbanene var jordeiende eller jordløse, kongetro aristokrater som fulgte den konfucianske tanken om «den lærde embedsmann». I praksis fungerte yangbanene som kongens utsendinger og byråkrater i jordbrukssamfunnet.

Tittelen gikk ikke i arv slik som hos adelen i Europa og Japan, men ble tildelt de som bestod en eksamen i borgertjeneste, konfutsianisme og historie kalt *gwageo* (). I teorien kunne enhver, bortsett fra tjenere og barn av konkubiner, ta eksamenene, men i praksis var det bare overklassen som hadde ressurser til dette. Tittelen ble offisielt avskaffet idet Japans kolonisering av Korea begynte.
Justin Bartha

**Justin Lee Bartha** (født 21. juli 1978) er en amerikansk skuespiller, best kjent for rollen som Riley Poole i *[[National Treasure]]*. Bartha spiller også rollen som Doug Billings i *[[The Hangover]]*.

## Filmografi
### Filmer
* *[[The New Normal]]* (2012) – David Murray
* *[[Dark Horse]]* (2011) – Richard
* *[[The Hangover Part II]]* (2011) – Doug Billings
* *[[Holy Rollers]]* (2010) – Yosef Zimmerman
* *[[Jusqu'à toi]]* (2009) – Jack
* *[[The Hangover]]* (2009) – Doug Billings
* *[[The Rebound]]* (2009) – Adam Finklestein
* *[[New York, I Love You]]* (2009) – Justin, Sarah's Boyfriend (transitions 'Randy Balsmeyer')
* *[[National Treasure: Book of Secrets]]* (2007) – Riley Poole
* *[[Failure to Launch]]* (2006) – Ace
* *[[Trust the Man]]* (2005) – Jasper Bernard
* *[[National Treasure]]* (2004) – Riley Poole
* *[[Carnival Sun]]* (2003) – Brian
* *[[Gigli]]* (2003) – Brian
* *[[54 (film)|54]]* (1998) – Clubgoer (ukredittert)

### Fjernsyn
* *[[The Station]]* (2009) – Eric (TV-film)
* *[[Teachers]]* (2006) – Jeff Cahill (5 episoder)

### Kortfilmer
* *Tag* (1999) – Kip Woffard

## Referanser

## Eksterne lenker
* 
*
Tistedalens Turn- og Idrettsforening

**Tistedalens Turn- og Idrettsforening** (stiftet 22. mai 1916 som *Tistedalens Idrettsforening*) er et idrettslag fra Tistedalen i Halden, Østfold, som driver med fotball og håndball.

## Historikk
Klubben ble stiftet 22. mai 1916 som *Tistedalens Idrettsforening*. Allerede høsten samme år overtok klubben utstyret til *[[Tistedalen Turnforening]]* (stiftet 1885), og klubben endret navn til *Tistedalens Turn- og Idrettsforening*. I 1931 arrangerte klubben et landsrenn i skihopp som samlet ca. 7&nbsp;000 tilskuere.

## Idretter
### Fotball
Fotball ble tatt opp i klubben i 1924, og A-laget vant samme år C-serien. Tistedal Stadion åpnet 1. september 1926. Laget spilte seg opp i A-klassen i 1929 etter seier over Kongsten. I 1931 ledet klubben Østlandsligaen ved halvspilt serie, og fulgte opp med å nå 4. runde i NM i 1937, men der tapte laget mot den blivende cupfinalisten ODD.

A-laget spiller i 2015 i 4. divisjon, B-laget i 5. divisjon og C-laget i 7.divisjon.

Hovedtrener for TTIF Fotball senior i 2015 er Christer Arnesen, med Atle Wester Larsen som assistent. Oppmenn er Morten Staveli og Bjørge Hansen.

TTIF har en stor og aktiv ungdomsavdeling, med lag i stort sett alle aldersgrupper for både gutter og jenter. Klubben arrangerer Femsjøcupen og Jentenes Fotballørdag.

### Tabell

### Håndball
Håndball ble tatt opp i klubben på 1970-tallet. I 1992 ble Tistedalshallen ferdigstilt ved Tistedal Stadion. A-laget for herrer har de siste årene holdt til i 1. divisjon. I 2011 ble topphåndballen og rekrutt ned til 16 år skilt ut i et eget idrettslag, Halden Topphåndball.

### Turn
Turnforeningen tok sølvmedalje i lagturn på Hamar i 1907.

## Referanser


## Eksterne lenker
*
Våre Duster

***Våre Duster***, eller *Organ for Landsforbundet av Våre Duster*, var en avisspalte, skapt, skrevet og tegnet av Kjell Aukrust. Avisspalten var starten på det som senere ble til *[[Folk og fe]]* og til slutt den fiktive avisen *[[Flåklypa Tidende]]*. Alle de kjente Aukrust-figurene fra Flåklypa ble «født» i «Våre Duster». De fleste figurene fra persongalleriet i *Flåklypa Tidende* fulgte senere med over til dukkefilmen *[[Flåklypa Grand Prix]]*.

Avisspalten *Våre Duster* (forkortet VD) gikk i hvert av de årlige 26 numrene av *[[Mannskapsavisa]]* (senere Forsvarets Forum). Spalten dukket første gang opp mandag 11. januar 1954. Avisspalten ble avsluttet i februar 1963 (nr 3). 

I den siste spalten med *Våre Duster* kunne man lese at redaktør Melvind Snerken direkte hadde fulgt Knut «Kupper'n» Johannesens legendariske meter verdensrekord på Bislett i 1963. Snerken ble aldri seg selv igjen etterpå og måtte derfor avslutte avisspalten.

## Ufullstendig rekkefølge over tilblivelsen av Flåklypa-figurene
### 1954
* I spalte nummer 2 (i februar) av «Våre Duster» ble Hallstein Bronskimlet d.a.y. introdusert med eget portrett. Man kan således si at han var den første av Kjell Aukrusts Flåklypa-figurer. 
* I spalte nummer 3 (i mars) ble Ollvar O. Kleppvold presentert med eget portrett.
* I spalte nummer 5 (i april) ble Busk-Hagbartsen presentert med eget portrett (som «Fusk-Hagbartsen»).
* I spalte nummer 14 ble Reodor Felgen omtalt. Dette var også første gang at navnet Flåklypa ble nevnt i denne spalten.

## Se også
* (Ekstern lenke) - https://web.archive.org/web/20180101025946/https://www.aukrust.no/kjell-aukrust/persongalleriet

## Referanser
Venera 12

**Venera 12** (russisk ) var en sovjetisk ubemannet romsonde som en del av Venera-programmet for å utforske planeten Venus. Venera&nbsp;12 ble skutt opp 14. September 1978 kl. 02:25:13 UTC. 

Ved å dele seg fra resten av romsonden 19. desember 1978 gikk landingsdelen inn i Venus-atmosfæren to dager senere i 11,2 km/s. Under nedstigningen brukte den aerodynamisk bremsing etterfulgt av fallskjermbremsing og endte med atmosfærisk bremsing. Den fikk en myk landing på overflaten klokka 06:30 i Moskva tid (0330 UT) 21. desember etter en nedstigningstid på omtrent 1 time. Hastigheten når den traff bakken var pp 7–8 m/s. Landingskoordinatene var 7°S 294°E. Den overførte data til romsonden i 110 minutter etter at den landet når resten av romsonden beveget seg utenfor rekkevidden, mens den forblir i en heliosentrisk bane. Identiske instrumenter ble brukt på Venera 11 og 12.
Arild Busterud

**Arild Busterud** (født 1948) er en norsk friidrettsutøver i sleggekast som representerte Løten IL. Han ble norgesmester i 1975 og 1976, og har i tillegg tre sølv- og to bronsemedaljer fra NM. Han NM-debuterte i 1967 og la opp i 1980.

Busterud har verdensrekord i kastfemkamp både i klassen over 60 år satt i Heggedal i 2010 og over 65 år fra 2013 satt i Porto Alegre i Brasil.

Busterud arbeidet som gårdbruker inntil han pensjonerte seg.

## Referanser
Havbunnsskorpe

**Havbunnsskorpen** er tynnere enn kontinentalskorpen, generelt mindre enn 10&nbsp;km og maksimalt 30&nbsp;km tykk, og har en gjennomsnittlig tetthet på omtrent 3,3&nbsp;gram per kubikkcentimeter. Det er viktig å merke seg at tektoniske plater kan bestå av både havbunnsskorpe og kontinentalskorpe, og at grenser mellom plater også kan gå midt over en av typene jordskorpe.

Havbunnsskorpe består primært av mafiske bergarter som er tunge og rike på jern og magnesium (sima), slik som eksempelvis bergartene basalt, diabas og gabbro. Til sammenlikning består kontinentalskorpe (sial) i større omfang også av silikater og aluminium, med lettere, ofte felsiske bergarter som granitt, gneis, sandstein, kalkstein og slamstein.

## Se også
*Tektoniske plater
*Platetektonikk
*Kontinentalskorpe

## Referanser
Karbonylsulfid

**Karbonylsulfid** er en kjemisk forbindelse med formelen OCS. Formelen blir vanligvis skrevet som COS og gassen er en fargeløs, brennbar gass med en ubehagelig lukt. Det er den vanligste naturlige svovelforbindelsen i atmosfæren (0,5&nbsp;ppb) og forekommer i gasser fra vulkanutbrudd.

## Kilder
*
Arne Lothe

**Arne Lothe** (født 1938) er en norsk tidligere friidrettsutøver som har vunnet fem NM-gull i sleggekast (1967, 1968, 1972, 1973 og 1974).

I tillegg har han fem sølv- og to bronsemedaljer fra NM. Lothe hadde en lang karriere i Norges-toppen, og satte sin personlige rekord som 38-åring med 65,22 i 1976. Han har også gjort seg bemerket som veteranutøver og har satt flere verdensrekorder for veteraner. Han representerte TIF Viking frem til 1970, deretter IL Gular.

Lothe var politimann av yrke og er bosatt i Bergen.

## Medaljer i norske mesterskap

## Referanser
Venera 11

**Venera 11** (russisk ) var en sovjetisk ubemannet romferd som en del av Venera-programmet for å utforske planeten Venus. Venera&nbsp;11 ble skutt opp 9. september 1978 kl 3:25:39 UTC.
Oddvar Krogh

**Oddvar Krogh** (født 1937) er en norsk tidligere friidrettsutøver (sleggekaster) som representerte Sarpsborg IL. 

Krogh ble norsk mester i sleggekast seks ganger (1958, 1959, 1963, 1964, 1965 og 1966), i tillegg til tre sølv- og to bronsemedaljer. Han var den første som klarte å slå Sverre Strandlis norske rekord i øvelsen da han oppnådde 64,83 i 1963. Året etter ble han første nordmann som passerte 65 meter da han økte den norske rekorden til 65,80 meter.

Krogh deltok i EM i 1958, og ble der nummer 17.-plass. Han ble tildelt kongepokalen i 1959.  

Han er bosatt i Sarpsborg.

## Medaljer i norske mesterskap

## Referanser
Christian Sulheim

**Christian Grindvold Sulheim** (født 5. august 1952 i Lom) er en norsk kulturminneverner, gårdbruker og forretningsmann. 

Sulheim vokste opp på slektsgården Uppigard Sulheim i Bøverdalen i Lom, som odelsgutt i en søskenflokk på sju. Han har siden 1983 vært talsmann for private eiere av fredede kulturskatter og gjort en innsats for norsk kulturminnevern ved å etablere og lede stiftelsen Norsk Kulturarv.

I 1988 fikk Sulheim og foreningen i samarbeid med Oppland fylkeskommune og Kommunaldepartementet, etablert det planlagte Senter for bygdekultur i Vågå, et kompetansesenter for utdanning og sysselsettingstiltak i kulturminnevernet. Som senterets daglige leder tok Sulheim initiativet til den første formaliserte fagutdanning i lafting og vøling av gamle hus, og han reiste rundt i Europa for å studere samspillet mellom myndigheter og private eiere av fredede kulturskatter. 1989 stiftet han Top of Norway, et aksjeselskap der han i samarbeid med Star Tour og 30 andre firmaer tilrettela for organisert kommersiell kulturminneturisme i Norge.

Med bistand fra Kommunaldepartementet etablerte Sulheim stiftelsen Norsk Kulturarv i 1993. I ti hektiske år var han stiftelsens direktør. Hans innsats resulterte i kvalitetsmerket Olavsrosa, «Ta et tak-aksjonen», som reddet anslagsvis 1800 gamle hus, bøkene «Norsk Kulturarv: Praktisk informasjon, en vedlikeholdshåndbok for eiere av fredete hus», og «Norsk Kulturarv, ei praktisk reisehåndbok», utstillingen «Kulturarven» i Norges Informasjonssenter i Oslo, tidsskriftet Kulturarven m.m. I en treårsperiode (1997–99) representerte han stiftelsen gjennom nesten 1000 bidrag i radio, fjernsyn, aviser og tidsskrifter.

Sulheim har også bidratt til Loms lokalhistorie, bl.a. gjennom portrettet «N'Torgeir T.» (av Torgeir T. Garmo) og beskrivelsen av brannverntiltakene i Lom stavkirke.

Han fikk Norsk Kulturarvs ærespris i 2017.

## Referanser
Stormy Monday

***Stormy Monday*** er en britisk drama- og kriminalthriller fra 1988 regissert og skrevet av Mike Figgis. Filmen er lagt til England og handler om en amerikanske forretningsmann som forsøker å ta over en nattklubb med skitne metoder. De ledende rollene spilles av Sean Bean, Tommy Lee Jones, Sting og Melanie Griffith.

*Stormy Monday* kan regnes som en moderne film noir.

Den gav utgangspunkt til den kortlivede TV-serien *Finney*, som gikk på britisk TV i 1994.

## Handling
Det er amerikansk uke i Newcastle. Den skruppelløse amerikanske forretningsmannen, Cosmo, er interessert i å kjøpe opp deler av havnekvarteret i byen. Men Finney, eieren av nattklubben The Key Club nekter å selge. Det utvikler seg en voldelig konflikt mellom de to. Cosmo forsøker å utnytte Kate, stedets servitrise i sin plan da han vet at hun ønsker seg tilbake til USA. Hun forelsker imidlertid i Brendan, klubbens nye ryddehjelp. Et østeuropeisk jazzband blir også viklet inn i de dramatiske omstendighetene.

## Om filmen

### Popularitet og økonomi
*Stormy Monday* innbrakte $1,8 millioner i USA. Produksjonskostnadene var på ca $4 millioner.

### Anmelderne
Den har fått 73 % på Rotten Tomatoes. Den amerikanske anmelderen Roger Ebert gav den 3,5 av 4 stjerner.

Aftenpostens anmelder gav den lunken mottakelse, men gav noe ros til Stings skuespilleropptreden.

### Priser
Den vant en pris ved Mystfest (Mike Figgis).

## Rollebesetning
* Melanie Griffith : Kate
* Tommy Lee Jones : Cosmo
* Sting : Finney
* Sean Bean : Brendan 
* James Cosmo : Tony
* Mark Long : Patrick
* Brian Lewis : Jim
* Andrzej Borkowski : Andrej
* Caroline Hutchison : Jean, Finneys Sekretær
* Mick Hamer : Pianist

## Referanser


## Eksterne lenker
*
Japansk fiberbanan

**Japansk fiberbanan** (*Musa basjoo*) er en staude i bananfamilien.

Man trodde først at planten kom fra Ryukyuøyene i Japan hvor den først ble oppdaget i kultur, men nyere funn tyder på at den opprinnelig kommer fra Kina hvor den dyrkes og vokser vilt i Sichuan-provinsen.

Den japanske fiberbananen har en *falsk stamme* inntil 2-2,5 meter. Bladene er middels grønne, inntil 1,5 meter lange og 50&nbsp;cm brede.

Frukten er ikke spiselig, men bananen ble opprinnelig dyrket i Japan for fibrene. I nyere tid er den en populær prydplante i tempererte og sub-tropiske hager over hele verden, spesielt for sitt tropiske bladverk. Det er en svært rotherdig vekst som kan komme tilbake fra roten etter svært lave temperaturer, faktisk så lavt som -15 til -20 grader celcius. Derfor er det ikke uvanlig å finne denne planten i hager så langt nord som De britiske øyer og i noen tilfeller også i Skandinavia.

## Eksterne lenker
*
Danny Galbraith

**Daniel James «Danny» Galbraith** (født 19. august 1990 i Galashiels, Skottland) er en skotsk, profesjonell fotballspiller, som for tiden spiller for Skotsk Premier League-klubben Hibernian.

## Klubbkarriere
### Manchester United
Galbraith startet sin karriere hos Hearts, før han signerte for Manchester United på sin 16-årsdag, da han var blitt gammel nok til å signere en profesjonell arbeidskontrakt. I hans første sesong i klubben var Galbraith en del av det laget som nådde finalen i cupen for ungdomslag (FA Youth Cup). Utviklingen hans som fotballspiller ble forhindret av en rekke skadeavbrekk, og han fikk derfor heller ikke noen opptreden på førstelaget til Manchester United. Han opplevde skader både i ankelen, kneet og i lysken, og den siste skaden forhindret ham fra å spille fotball i hele ti måneder.

### Hibernian

Etter at Galbraith ble fristilt av Manchester United i 2009, signerte han for Hibernian på en toårskontrakt. Han fikk sin seniordebut i en 2–1-seier over St. Mirren i åpningen av 2009–2010-sesongen, da han kom inn som innbytter for Paul Hanlon. Galbraith la opp til vinnermålet i kampen ved å sende en krosspasning, som Abdessalam Benjelloun headet i nettet.

Galbraith scoret sitt første mål i en seniorkamp den 27. januar 2010, da han skjøt et lavt skudd under Artur Boruc i avslutningsminuttene i en kamp på Celtic Park, som gav Hibernian en 2–1-seier i ligaen over Celtic. Galbraith beskrev målet som et "øyeblikk for livet", og det gjorde slitet i alle opptreningsperiodene etter skader verdifullt. Til tross for dette svært verdifulle bidraget spilte Galbraith bare i to kamper til denne sesongen, og i begge kampene kom han inn som innbytter. Manager John Hughes kommenterte at han ikke ville sette inn ungguttene uten at han følte at de var klare for det.

Galbraith skrev under på en ny kontrakt med Hibernian, nå under ledelse av Colin Calderwood, i februar 2011.

## Landslagskarriere

Galbraith representerte Skottland U17, men opplevde en rekke skader, som satte karrieren hans flere hakk tilbake. Han ble uttatt som reserve for Skottlands U21-lag i februar 2011.

## Referanser


## Eksterne lenker
*
Skavøypoll Idrettslag

**Skavøypoll Idrettslag** (stiftet i 1978) er et idrettslag fra Skavøypoll i Vågsøy, Sogn og Fjordane, som driver med fotball, håndball, klatring, turn og idrettsskole. A-laget i fotball spiller i 4. divisjon.

## Tabell 2013

## Kjente utøvere
*Børre Steenslid, fotball
*Peter Orry Larsen, fotball
*Erik Sandal, fotball
*Rune Solvang, fotball
*Jøran Rise, fotball

## Eksterne lenker
*
Grusomhetens Teater

**Grusomhetens Teater** produserte sin første forestilling i samarbeid med Trøndelag Teater i 1989, og ble etablert som selvstendig gruppe i 1992. Teaterets leder er skuespiller og regissør Lars Øyno. I 2002 fikk de støtte fra Norsk kulturråd til å starte en egen scene i Hausmanns gate 34 ved nedre del av Akerselva.

## Reteatralisering
Grusomhetens Teater har hentet inspirasjon fra Antonin Artauds visjoner om fysisk teater, hvor kroppens musikalske bevegelser, pust og ansiktsuttrykk er handlingen, slik Artaud ønsket å vekke den naturlige livskraft som tekstteateret har glemt, såkalt reteatralisering.

## Forestillinger
Siden starten og frem til 2014 har teateret produsert 22 forestillinger. En av teaterets største suksesser har vært Henrik Ibsens operalibretto *[[Fjeldfuglen]]*, som teateret har skrevet seg inn i teaterhistorien med gjennom sin urframføring av stykket i 2009, nøyaktig 150 år etter at det uferdige manuskriptet ble forfattet.

Senere tok teatret også opp "Svanhild", som er en tidlig prosaversjon av versedramaet *[[Kjærlighedens Komedie]]*, også dette en verdenspremiere på et Ibsen-drama. Stykket ble også fremført på Teater Ibsen i Skien under Ibsen Awards i april 2016, under Platonov International Arts festival i Voronesz i Russlad i mai, og i Tokyo i september samme år.

I januar 2016 spilte de "What a Glorious day", som er et stykke om maleren Bendik Riis under Ashirwad International Theatre festival i Bihar - India.  Forestillingen "Lament" fra 2015 ble spilt i Gøteborg i januar 2016. På deres egen scene, Hausmania i Oslo, holdt teaterensemblet i slutten av 2016 premiere på musikkteaterforestillingen *Proud Cloud*, sammen med 11 europeiske jazzmusikere.

## Litteratur
* 

## Eksterne lenker
* Grusomhetens Teater